**Mikófalva Község Önkormányzatának 8/2005. (X. 28.) számú Önkormányzati rendelete**

**Mikófalva Község Helyi Építési Szabályzatáról és szabályozási tervéről**

Mikófalva Község Képviselő-testülete az 1997. évi LXXVIII. törvény 6. § (3) bekezdés a) pontjában biztosított jogkörében, a törvény 8. §-ában foglalt rendezési elvek figyelembe-vételével megalkotja a következő helyi építési szabályzatot (továbbiakban: rendelet) és annak alkalmazását elrendeli.

**ÁLTALÁNOS RENDELKEZÉSEK**

**A rendelet hatálya**

**1. §** A jelen rendelet hatálya Mikófalva község igazgatási területére (bel- és külterületére) terjed ki.

**A rendelet alkalmazása**

**2. §** (1) A település közigazgatási területén területet felhasználni, továbbá telket kialakítani,  
építményt, építményrészt, épületegyüttest építeni, átalakítani, bővíteni, felújítani,   
helyreállítani, korszerűsíteni és lebontani, elmozdítani, a rendeltetését megváltoztatni   
(továbbiakban: építési tevékenységet folytatni), valamint ilyen célra hatósági engedélyt   
adni a 253/1997. (XII. 20.), az Országos Településrendezési és Építési Követelményekről szóló Kormányrendelet és mellékletei (továbbiakban: OTÉK) és az általános érvényű  
egyéb törvényi és hatósági rendelkezések megtartása mellett csak a településrendezési  
terv és a helyi építési szabályzat rendelkezései szerint szabad.

(2) A rendelet előírásait az annak mellékletét képező szabályozási tervekkel együtt kell   
alkalmazni.

*(3) Az engedélyezési eljárás során a közigazgatási hatósági eljárás és szolgáltatás általános szabályairól szóló törvény rendelkezéseit kell megfelelően alkalmazni.*

**Szabályozási elemek**

**3. §** (1) A belterületi szabályozási tervlapokon kötelező és irányadó szabályozási elemek szerepelnek:

Kötelező szabályozási elemek:

1. szabályozási vonal,
2. területegység határa, terület-felhasználás,
3. építési övezet határa,
4. építési övezetre vonatkozó beírások,
5. belterületi határ, beépítésre szánt terület határa.

Irányadó szabályozási elemek:

1. telekhatárok.

a/ A kötelező szabályozási vonalakat a területek rendeltetésszerű felhasználása, telek-  
alakítás és építmények elhelyezése során be kell tartani. E vonalak csak a szabályozási terv módosításával változtathatók.

b/ A területegység és az övezet határvonala a terv módosítása nélkül akkor változtatható, ha a változtatás a telekhatár-rendezés miatt válik szükségessé és a szabályzat teleknagyságra vonatkozó előírásai mindegyik telek esetében betarthatók.

c/ A szabályozási tervben jelölt telekhatárokat a telekalakítási terv, illetve a változási vázrajz készítésénél irányadó jelleggel kell figyelembe venni, azokat a szabályzat előírásainak keretei között az önkormányzat építésügyi hatósága pontosíthatja.

(2) A külterületi szabályozási terv, kötelező és irányadó szabályozási elemeket   
tartalmaz. A kötelező szabályozási elemek az egyes terület-felhasználási egységeket,  
illetve övezeteket határolják le, illetve az azokra vonatkozó építési előírásokat jelölik. Az irányadó szabályozási elemek az egyes terület-felhasználási egységeken, övezeteken belüli egyéb javaslatokra (pl. javasolt tájfásítás) vonatkoznak.

a/ A kötelező szabályozási elemek megváltoztatása csak a szabályozási terv módosításával történhet.

b/ Az irányadó szabályozási elemek pontosítása részletesebb tartalmú tervek (pl. erdő- és mezőgazdasági üzemtervek, rekultivációs tervek) alapján történhet.

c/ A külterületi szabályozási terven kötelező szabályozási elemnek kell tekinteni:

* a szabályozási vonalakat,
* a terület-felhasználási egységek határát,
* a terület-felhasználási egységeken belüli övezetek határát,
* a terület-felhasználási egység, illetve övezet jelét,
* a terület-felhasználási egységekben, illetve övezetekben előírt beépíthető legkisebb földrészlet nagyságát,
* a terület-felhasználási egységekben, illetve övezetekben kialakítható legkisebb földrészlet területét,
* a belterületi és a beépítésre szánt/ nem szánt területek határát.

d/ A c/ pontban felsorolt szabályozási elemek csak a szabályozási terv módosításával változtathatók, illetve szüntethetők meg.

**A telekalakítás és az építés engedélyezése**

**4. §** (1) Azokon a területeken, ahol a terület-felhasználás, az övezet vagy építési övezet a telpülésrendezési terv szerint megváltozik, a telekalakítás és építés a változásnak megfelelően engedélyezhető.

(2) Az (1) bekezdésben foglaltakon túlmenően az építés akkor is engedélyezhető, ha a változás:

a/ a legközelebbi jövőben (5 éven belül) következik be és az építés csak az élet-,   
 vagyon-, közbiztonság, vagy az egészség védelme érdekében feltétlenül szükséges   
 munkák elvégzésére irányul,

b/ a terv távlatában válik időszerűvé, az építés ideiglenes jelleggel – a kártalanítás kizárásával – és csak akkor engedélyezhető, ha

1. a terv szerinti felhasználás megvalósulását nem akadályozza meg,
2. az állag megóvására irányul, vagy
3. a környezet védelme érdekében történik, illetve

a távlati felhasználás megvalósulásának várható idejére bizonyíthatóan megtérül.

(3) A tervezett lakóterületek építési telkeinek kialakítása telekalakítási terv alapján történhet. Nem kötelező (elvi) telekalakítási tervet készíteni a közterületi kapcsolattal rendelkező, közművesített telkeket érintő és 8-nál kevesebb telek kialakulását eredményező telekhatár-rendezés, telekegyesítés vagy telekfelosztás esetén. Nyeles telek nem alakítható ki.

(4) Azokon a területeken, ahol az építés feltételei, terület-előkészítés, kialakított közterület és építési telek, vízrendezés, előközművesítés hiánya miatt nem biztosítottak, az új épület építése a fenti munkák elvégzésének és a közműrendszerre való rákötés lehetőségének igazolásával engedélyezhető. Használatbavételi engedély csak a szükséges teendők elvégzése után és a közműrákötések kiépítésével adható.

(5) A telkek területének - az övezeti előírásokban - meghatározott részét kötelező zöldfelületként kell kialakítani. Kialakult állapot esetén az övezeti előírásokban szabályozott kötelező zöldfelületi fedettség többszintes növényállomány telepítése esetén az OTÉK előírásainak megfelelően csökkenthető.

(6) A meglévő értékes növényzet védelme érdekében az elvi építési-, illetve építési engedélyben, a Szabályzatban megengedetthez képest az építési hely szűkíthető, terepszint alatti beépítés esetén az aláépítés mértéke 30 %-kal csökkenthető.

**TELEPÜLÉSSZERKEZET, TERÜLETFELHASZNÁLÁS**

**5. §** (1) A település igazgatási területe bel- és külterületbe tartozik.

(2) A belterületi határ módosításáról a településrendezési tervnek és a jelen előírásoknak   
megfelelően kell gondoskodni.

(3) Belterületbe kell vonni:

* a Jókai és a Lipót utca folytatásában tervezett beépítésre szánt területet,
* a Kossuth utca végi gazdasági területe.

(4) A településrendezési tervben kijelölt fejlesztési területek belterületbe vonására akkor kerülhet sor, ha az ez által belterületté nyilvánított terület tervezett felhasználása is időszerűvé válik. Az átmeneti időszakban a területre a jelenlegi terület-felhasználásnak megfelelő előírások vonatkoznak.

**6. §** (1) A település igazgatási területe - függetlenül attól, hogy bel- vagy külterület - építési   
szempontból beépítésre szánt és beépítésre nem szánt területekbe tartozik.

(2) Mikófalva beépítésre szánt területei - építési használatuk általános jellege szerint - a következő terület-felhasználási egységekbe tartoznak:

1. lakóterületek,
2. vegyes területek,
3. gazdasági területek,
4. különleges területek.

(3) Mikófalva beépítésre nem szánt területei

1. közlekedési és közmű-elhelyezési, hírközlési területek,
2. zöldterületek,
3. erdőterületek,
4. mezőgazdasági területek,
5. vízgazdálkodási területek

körébe tartoznak.

(4) A terület-felhasználási egységeket a településszerkezeti terv és a szabályozási terv,   
azok tagozódását - övezeteit, építési övezeteit - a szabályozási terv tünteti fel.

**A TERÜLETFELHASZNÁLÁSI EGYSÉGEK TAGOZÓDÁSA**

**BEÉPÍTÉSRE SZÁNT TERÜLETEK**

**Lakóterület**

**7. §** (1) A lakóterület építési használatának sajátos jellege szerint az **Lf** jelű falusias lakó-terület terület-felhasználási egységbe tartozik.

(2) A falusias lakóterület

a/ egy- és kétlakásos lakóépületek, elhelyezésére szolgál,

b/ elhelyezhető még

* kereskedelmi, szolgáltató, vendéglátó épület,
* helyi igazgatási, egyházi, oktatási, egészségügyi, szociális épület,
* szálláshely-szolgáltató épület,
* a terület rendeltetésszerű használatát nem zavaró, a környezetvédelmi előírásoknak megfelelő kézműipari és egyéb gazdasági építmény,
* mezőgazdasági üzemi építmény,
* termelő kertészeti építmény,
* sportépítmény

(3) A falusias lakóterület a szabályozási terven jelölteknek megfelelően az alábbi övezetekre tagolódik:

|  |  |  |  |  |  |
| --- | --- | --- | --- | --- | --- |
| **Építési telek** | | | | | **Építmény** |
| Övezeti jele | Kialakítható legkisebb területe (m2) | Beépítés módja | Megengedett legnagyobb beépítettsége (%) | Kialakítandó legkisebb zöldfelülete (%) | Megengedett legnagyobb építménymagasság (m) |
| Lf - 1 | 600 | oldalhatáron álló | 30 | 50 | 5,5 |
| Lf - 2 | 900 | oldalhatáron álló | 30 | 50 | 5,5 |
| Lf - 3 | 1200 | oldalhatáron álló | 30 | 50 | 5,5 |
| Lf -4 | kialakult | kialakult | kialakult | kialakult | 5,5 |

(4) A lakótelek mérete

a/ meglévő lakótelek esetén

* a telek területe és mérete a kialakult állapot szerinti,
* az övezeti jelben meghatározott telekterületnél kisebb – már korábban is beépített – telek méretei kialakult állapotnak tekintendők, jelen szabályzat egyéb előírásainak betartása mellett az építési telek beépíthető,

b/ meglévő lakóterületen történő telekalakítás esetén

* a telek területe nem lehet kisebb a telektömb övezeti jelében meghatározott 600, 900 vagy 1200 m2-nél,
* a telek szélessége legalább 16 m,

c/ új lakóterületen történő telekalakítás esetén

* a telek területe legalább 600, 900 m2, illetve 1200 m2, az övezeti jel szerint
* a telek szélessége legalább 18 m legyen,

(5) A lakóterület azon telkei, amelyek közútról vagy önálló helyrajzi számú magánútról   
gépjárművel közvetlenül nem megközelíthetőek, nem építhetők be, kivéve a soros   
udvarok megosztása után közös udvaron keresztül, vagy szolgalmi joggal feltárt belső telkeket.

(6) Az építési telek területén belül az épület elhelyezésére szolgáló területeket a következők szerint kell meghatározni:

a/ az előkert mélysége

* új telekalakítású területen 5,0 m,
* meglévő utcákban a kialakult állapothoz igazodó vagy legfeljebb 5,0 m,

b/ az oldalkert szélessége

* új telekalakítású területen és a legalább 16,0 m szélességű meglévő telkek esetében az országos előírások szerinti,
* a 12,0-16,0 m közötti telekszélesség esetén legalább 4,5 m,
* a 12,0 m-nél keskenyebb telkek esetében legalább 3,0 m,

c/ a hátsókert mélysége nem lehet kevesebb

* sem 6,0 m-nél,
* sem az építmény hátsókertre néző tényleges homlokzatmagasságának mértékénél,
* a telek utcavonaltól mért 50,0 m-en túli része hátsókertként kezelendő.
* a régi falurész 25 m-nél rövidebb telkei esetében az épület a hátsó telekhatárig építhető a kialakult állapot szerint.

(7) A beépítés mértéke

A lakótelek beépíthető területe

a/ ha a telek területe 400-1200 m2 közötti, akkor a telek területének 30%-a,

b/ ha a telek területe 1200 m2-nél nagyobb, akkor a telek területének 30%-a, de az 1200 m2 feletti rész csak fél területtel számítható,

c/ ha a telek területe 300-400 m2 közötti, akkor a bruttó beépíthető terület legfeljebb 120 m2,

d/ ha a telek területe 300 m2-nél kisebb, akkor a telek területének legfeljebb 40%-a beépíthető, ha az elő-, oldal- és hátsókertre vonatkozó előírások betarthatók.

(8) A telek beépítési módjai

a/ O jelű, oldalhatáron álló beépítési mód, ahol az épület

* az utcában kialakult állapot szerinti oldalhatáron,
* új telekalakítású területen egységesen a tájolás szempontjából kedvezőbb oldal-határon helyezhető el.

(9) Az építési telken egy lakóépület épülhet, kivéve a soros beépítésű telkeket, ahol a kialakult állapot szerint. A telek rendeltetésszerű használatához szükséges egyéb  
építmények egy csoportban, a meghatározott építési hely szerinti területen belül, a lakó-háztól különállóan is építhetők.

(10) A lakóterületen a (2) bekezdés szerint elhelyezhető létesítményekhez az OTÉK   
42. §-ában meghatározott számú gépjármű elhelyezését a telken belül kell biztosítani.

(11) Az épületek kialakítása magastetővel történjen,

* a tetőgerinc iránya az új utcákban az útra merőleges legyen.
* foghíjtelken a tető kialakítása az utcaképbe illeszkedő legyen.
* a tető síkja 30-45 közötti és szimmetrikus hajlású legyen.
* a tetőtér beépíthető.

(12) Az övezetben csak olyan építési tevékenység engedélyezhető, amelynél a szak-hatóságok meg tudják ítélni a következőket:

* a létesítmény új, bejelentés-kötelezett pontforrásainak emissziója a levegő védelméről szóló rendelkezések szerint meghatározásra kerülő levegőtisztaság- védelmi zónába sorolásnak és az adott gazdasági tevékenységnél elérhető legjobb technikától megkívánható emisszió-határértékeknek megfelelő,
* a szomszédos létesítmények, a lakóterület használatát a vonatkozó rendelet mértékén túli üzemi eredetű zajterheléssel nem zavarja,
* a tevékenység során keletkező kommunális hulladék, a kommunális hulladékkal együtt kezelhető technológiai jellegű hulladék a környezet terhelése nélkül ártalmatlanítható (gyűjtés, szállítás, engedélyezett újrahasznosítás),
* a tevékenységből eredő szennyező (fertőző, mérgező) anyag a talajt, a felszíni- és a felszín alatti vizeket nem károsítja,
* a közterület terhére saját telken belül nem kielégíthető mértékű parkolási igényt nem gerjeszt, új gépjárműforgalmat nem vonz,
* a káros és veszélyes anyagokat tartalmazó szennyvizeket a közcsatornába, ill. a zárt szennyvízgyűjtőbe vezetés előtt a telken belül előtisztítja, ill. előkezeli,
* a területhasználat révén keletkező veszélyes hulladék káros környezeti hatások nélküli, időszakos gyűjtése és tárolása a hatályos jogszabályok előírásai szerint biztosítható,
* az üzemi tevékenységből eredő környezeti zajterhelés határértéke – a lakóterületen belüli üzemi létesítmények telekhatáránál 50/40 dBA érték nappal/éjjel – betartható.
* a terület, közlekedésből eredő zajterhelésének határértéke lakóutca mentén 55/45 dBA, forgalmi utak mentén 60/50 dBA (a közegészségügyi hatóság engedélyével 65/55dBA) nappal/éjjel értékek.

**Vegyes terület**

**8. §** (1) A vegyes terület a település beépítésre szánt területének lakóépületek és helyi települési szintű igazgatási, oktatási, egészségügyi, szociális, egyházi és olyan kereskedelmi, szolgáltató, vendéglátó, létesítmények elhelyezésre szolgáló része, amelyek alapvetően nincsenek zavaró hatással a lakófunkcióra.

(2) A vegyes terület építési használatának sajátos jellege szerint a **Vt** jelű település-  
központ vegyes terület terület-felhasználási egységbe tartozik.

(3) A településközpont vegyes terület a szabályozási terven jelölteknek megfelelően   
az alábbi övezetekre tagolódik:

|  |  |  |  |  |  |
| --- | --- | --- | --- | --- | --- |
| **Építési telek** | | | | | **Építmény** |
| Övezeti jele | Kialakítható legkisebb területe  (m2) | Beépítés módja | Megengedett legnagyobb beépítettsége (%) | Kialakítandó legkisebb zöldfelülete (%) | Megengedett legnagyobb építménymagasság (m) |
| Vt - 1 | kialakult | kialakult | kialakult | kialakult | kialakult |
| Vt - 2 | 3000 | oldalhatáron álló | 25 | 25 | 5,5 |
| Vt - 3 | 600 | szabadon álló | 60 | 50 | 5,5 |

(4) Az építési telek területén belül – új épület vagy épületbővítés esetén – az épület elhelyezésére szolgáló területet a következők szerint kell meghatározni:

a/ az előkert mélysége az utcában kialakult állapothoz igazodjon,

b/ az oldalkert szélessége az OTÉK előírásai szerint,

c/ a hátsókert mélysége nem lehet kevesebb

* sem 6,0 m-nél,
* sem az építmény hátsókertre néző tényleges homlokzatmagasságának mértékénél,
* kivéve, ha a kialakult állapot szerint a hátsókert ennél kisebb és a tűzvédelmi előírások betarthatók.

(5) Az épületek kialakítása magastetővel történjen

* a tető síkja 30-45° közötti és szimmetrikus hajlású legyen,
* a tetőtér beépíthető.

(6) A létesítmények elhelyezése, bővítése, korszerűsítése az (elvi) építési engedély részét   
képező beépítési terv alapján történhet. A tervnek az építészeti kialakításon kívül a telken  
belüli utakat, a parkolást, a zöldfelületek kertészeti kialakítását, a közműellátás megoldását is tartalmaznia kell.

(7) A közösségi létesítményekhez az OTÉK 42. §-ában meghatározott számú parkoló közterületi parkolóban is elhelyezhető, ha a funkció vagy a kialakult állapot adottságai miatt a saját telken való elhelyezés nem lehetséges.

**Gazdasági terület**

**9. §** (1) A gazdasági terület a település beépítésre szánt területének elsősorban gazdasági   
célú építmények elhelyezésére szolgáló része.

(2) A település gazdasági területei építési használatuk sajátos jellege szerint:

1. kereskedelmi, szolgáltató gazdasági,
2. mezőgazdasági üzemi

területbe tartoznak.

(3) A **Gksz** jelű kereskedelmi, szolgáltató terület elsősorban nem jelentős zavaró hatású,   
gazdasági tevékenységi célú épületek, elhelyezésére szolgál.

A kereskedelmi, szolgáltató területen elhelyezhetők

a/ üzemi jellegű termelő és szolgáltató építmények,

b/ üzemi jellegű kutatóhelyek építményei,

c/ mindenfajta, nem jelentős zavaró hatású gazdasági tevékenységi célú épület,

d/ a gazdasági célú épületen belül az üzem rendeltetésszerű és biztonságos működésé- hez szükséges egy szolgálati lakás,

e/ iroda, szociális, közösségi létesítmények,

f/ raktárak és tárolóépítmények,

Kereskedelmi, szolgáltató területen az OTÉK 31. § (2) bekezdésében előírtak figyelembevételével kivételesen elhelyezhetők oktatási, egészségügyi, szociális épületek is.

(4) A kereskedelmi, szolgáltató gazdasági terület a szabályozási terven jelölteknek megfelelően az alábbi övezetekre tagolódik:

|  |  |  |  |  |  |
| --- | --- | --- | --- | --- | --- |
| **Építési telek** | | | | | **Építmény** |
| Övezeti jele | Kialakítható legkisebb terület  (m2) | Beépítés módja | Megengedett legnagyobb beépítettsége (%) | Kialakítandó legkisebb zöldfelülete (%) | Megengedett legnagyobb építménymagasság (m) |
| Gksz | 2000 | szabadonálló | 50 | 30 | 6,0 |

(5) Gazdasági területen csak olyan területhasználat, illetve olyan tevékenységekhez szükséges építmények építése engedélyezhető, amelyeknél az alábbiak teljesülése az engedélyezés során megítélhető:

* a létesítmény új, bejelentés-kötelezett pontforrásainak emissziója a levegő védelméről szóló rendelkezések szerint meghatározott levegőtisztaság-védelmi zónába sorolásnak és az adott gazdasági tevékenységnél elérhető legjobb technikától megkívánható emisszió-határértékeknek megfelelő,
* a szomszédos létesítmények, a lakóterület használatát a vonatkozó rendelet mértékén túli üzemi zajterheléssel nem zavarják,
* a tevékenység során keletkező kommunális hulladék, a kommunális hulladékkal együtt kezelhető technológiai jellegű hulladék a környezet terhelése nélkül ártalmatlanítható (gyűjtés, szállítás, engedélyezett újrahasznosítás),
* a tevékenységből eredő szennyező (fertőző, mérgező) anyag a talajt, a felszíni- és a felszín alatti vizeket nem károsítja,
* épületek, létesítmények elhelyezésekor a terület előkészítése során a termőföld védelméről, összegyűjtéséről, megfelelő kezeléséről és újrahasznosításáról az engedélyezési tervdokumentáció szerint, a talajvédelmi hatóság előírásainak megfelelően gondoskodnak,
* a közterület terhére saját telken belül nem kielégíthető mértékű parkolási igényt nem gerjeszt,
* a káros és veszélyes anyagokat tartalmazó szennyvizeket a közcsatornába, illetve  
  a zárt szennyvízgyűjtőbe vezetés előtt a telken belül előtisztítja, illetve előkezeli,
* ha a gazdasági létesítményekben folytatott tevékenységek során veszélyes hulladékok keletkeznek, azoknak az elszállításig a vonatkozó jogszabályokban előírt módon, hulladék fajtánként elkülönített gyűjtéséről és környezetszennyezés nélküli tárolásáról gondoskodnak,
* az üzemi tevékenységből eredő környezeti zajterhelés gazdasági övezetre vonatkozó megengedett határértéke 60/50 dBA nappal/éjjel.

(6) Az **Gmá** jelű mezőgazdasági üzemi terület olyan, mezőgazdasági tevékenységhez szükséges építmények, elhelyezésére szolgál, amelyek a település más beépítésre szánt területeiről csak az előírt védőtávolságon kívül telepíthetők.

A területen elhelyezhetők:

a/ mezőgazdasági termeléssel kapcsolatos üzemi építmények,

b/ a nagy létszámú állattartásra is alkalmas állattartó épületek,

c/ raktárak és tároló építmények,

d/ terményfeldolgozó,

e/ gépjavító- és tároló műhelyépületek,

f/ egyéb, mezőgazdasági tevékenységet szolgáló gazdasági épületek,

g/ a terület őrzéséhez, üzemeltetéséhez szükséges egy szolgálati lakás,

i/ védőfásítás, telken belüli egyéb zöldfelületek.

(7) A mezőgazdasági tevékenységet szolgáló beépítésre szánt terület az alábbi építési övezetbe tartozik.

|  |  |  |  |  |  |
| --- | --- | --- | --- | --- | --- |
| **Építési telek** | | | | | **Építmény** |
| Övezeti jele | Kialakítható legkisebb terület  (m2) | Beépítés módja | Megengedett legnagyobb beépítettsége (%) | Kialakítandó legkisebb zöldfelülete (%) | Megengedett legnagyobb építménymagasság (m) |
| Gmá | 10000\* | szabadon álló | 30 | 40 | 5,5 |

\* meglévő telek nagysága a kialakult állapot szerint

(8) Közútról vagy önálló helyrajzi számon nyilvántartott magánútról gépjárművel megközelíthető és az építési szabályoknak megfelelően kialakított, közművel ellátott telkek építhetők be.

(9) Gmá jelű övezetben nagy létszámú állattartás a belterület határától 500m védőtávolság betartásával működtethető.

(10) A Gksz és Gmá jelű gazdasági területen új épület elhelyezése, meglévő épület bővítése, engedélyhez kötött felújítás csak a teljes építési telekre kiterjedő beépítési terv alapján történhet, amely az (elvi) építési engedélyezési terv részét képezi. A tervnek az épületek építészeti kialakításán kívül tartalmaznia kell a telepítést, a parkolást, a belső gépjármű-közlekedést, a rakodás területeit, a zöldfelületek kialakítását, a közműellátás megoldását, az építés – beruházás környezetvédelmi követelményeinek szabályozását és a közegészségügyi követelmények teljesítésének bizonyítását.

(11) A gazdasági terület építési telkén belül az épületek elhelyezésére szolgáló területet az OTÉK előírásai szerint kell meghatározni. Az építési helyen belül az épületek – a vonatkozó országos előírások betartása mellett – szabadon elhelyezhetők. A meglévő telephelyek előbbi előírásoknak nem megfelelő épületei megtarthatók. Ez esetben a szomszédos telkek, beépítésénél kell érvényesíteni az építmények között szükséges távolság megtartását.

(12) Az építési telken elhelyezhető épületek legnagyobb építménymagassága a területre vonatkozó övezeti jel szerinti, amelytől csak a technológiai előírások betartásának indokával lehet eltérni.

(13) A gazdasági területen kialakítható építési telek méretét

1. a funkcióhoz szükséges építmények és szabadtéri tárolóhelyek,
2. az építmények között megengedett legkisebb távolságokra vonatkozó előírások megtartásával,
3. a környezetre gyakorolt káros hatások és
4. az indokolt fejlesztési igények figyelembevételével, továbbá
5. a területre vonatkozó övezeti jel szerint meghatározott legkisebb kialakítható telek-terület és legnagyobb beépíthetőség

szerint kell meghatározni.

A kialakítandó telek szélessége nem lehet kevesebb 30 m-nél.

(14) A kialakítandó telephelyek számára az OTÉK által előírt számú parkolóhelyet a telken   
belül szükséges biztosítani.

(15) Zöldfelületek kialakítására az övezet területén az alábbi előírások vonatkoznak:

1. az egyes telkek területének legalább az övezeti előírásokban meghatározott %-át zöldfelületként kell kialakítani, ezen belül legalább a zöldterületek fele parkosítandó,
2. a telkek zöldfelülettel borított részének legalább kétharmadát háromszintű (gyep- cserje- és lombkoronaszint együttesen), vagy kétszintű (gyep- és cserjeszint együttesen) növényzet alkalmazásával kell kialakítani,
3. a telkeken az egyes telekhatárok mentén legalább egy sorban egységes fasor telepítendő,
4. a gazdasági terület telekhatárán teljes hosszban védőfásítást - többszintes fa- és cserjesávot - kell telepíteni a kedvezőtlen környezeti hatások mérséklésének és a kondicionáló hatás fokozásának érdekében.
5. a parkolókat fásítva kell kialakítani,
6. telkek megosztása esetén az a)-d) pontok előírásainak minden kialakuló telek esetén érvényesülnie kell.

**Különleges terület**

**10. §** (1) A különleges területek a település beépítésre szánt területének a 7-9. §-ok szerinti területtől eltérő, funkciójuk és a rajtuk elhelyezett építmények miatt különleges, egyedi szabályozást igénylő részei.

(2) A különleges területen elhelyezhető funkciók és az ennek megfelelő övezetek a következők:

* Különleges idegenforgalmi terület
* Sportolási célú terület
* Temető

(3) A **Ki** jelű építési övezet

a/ A Ki jelű építési övezetben elhelyezhetők

* lakóház,
* fogadó-, vendéglátó-, szálláshely-szolgáltató épületek,
* lóistálló, lovarda, állattartó épület
* közösségi és sportolási célú épületek, szabadtéri pályák, játszótér,
* kerti építmények, medencék, stb.,
* parkolóhely

b/ Az építési övezetre vonatkozó előírások:

|  |  |  |  |  |  |
| --- | --- | --- | --- | --- | --- |
| **Építési telek** | | | | | **Építmény** |
| Övezeti jele | Kialakítható legkisebb terület  (m2) | Beépítés módja | Megengedett legnagyobb beépítettsége (%) | Kialakítandó legkisebb zöldfelülete (%) | Megengedett legnagyobb építménymagasság (m) |
| Ki | 2000 | szabadon álló | 25 | 50 | 5,5 |

c/ A kialakítható legkisebb telekterületet a funkció függvényében úgy kell meghatározni, hogy a tervezett beépítés a telek területének legfeljebb 25%-át foglalhatja el, a fásított parkolót a telken belül kell elhelyezni, a zöldfelület a telek területének legalább 50%-a

legyen. Az új épületek földszintesek lehetnek, a tetőtér beépíthető.

(4) A **Ks** jelű építési övezet a település sportolási célú különleges területe.

1. A Ks jelű építési övezetben elhelyezhetők:

* a testedzést és a szabadidő aktív eltöltését szolgáló szabadtéri és zárt létesítmények (sportpályák, öltöző, lelátó, stb.),
* a terület fenntartását szolgáló építmények,
* a területhasználathoz szükséges fásított parkolók.

b/ Az építési övezetre vonatkozó előírások:

|  |  |  |  |  |  |
| --- | --- | --- | --- | --- | --- |
| **Építési telek** | | | | | **Építmény** |
| Övezeti jele | Kialakítható legkisebb területe  (m2) | Beépítés módja | Megengedett legnagyobb beépítettsége (%) | Kialakítandó legkisebb zöldfelülete (%) | Megengedett legnagyobb építménymagasság (m) |
| Ks | 7000 | szabadonálló | 10 | 70 | 7,5 |

(5) A **Kt** jelű építési övezet a temető területe

1. A terület hagyományos és urnás temetésre használható, ahol a temetkezés céljait szolgáló, valamint az azokat kiegészítő építmények (pl. ravatalozó, kolumbárium, iroda, szerszámtároló) helyezhetők el.
2. Az építési övezetre vonatkozó előírások:

|  |  |  |  |  |  |
| --- | --- | --- | --- | --- | --- |
| **Építési telek** | | | | | **Építmény** |
| Övezeti jele | Kialakítható legkisebb területe  (m2) | Beépítés módja | Megengedett legnagyobb beépítettsége (%) | Kialakítandó legkisebb zöldfelülete (%) | Megengedett legnagyobb építménymagasság (m) |
| Kt | 6000 | szabadon álló | 10 | 40 | 5,5 |

1. A temetési helyek a temető területének legfeljebb 65%-át,foglalhatják el.
2. A temető rendezését, felújítását, átalakítását kertépítészeti engedélyezési terv alapján lehet megvalósítani.
3. A sírok területét a zöldfelületi arány számításánál maximum 40%-ban zöldfelületként lehet figyelembe venni.
4. Az új sírhelytáblák úgy jelölendők ki, hogy a kerítés mellett 30 m széles fásított védőterület kialakítható legyen.
5. A temető minden 200 m2-re után legalább 1 db nagykoronájú lombos fát kell telepíteni.
6. A temető látogatói részére az OTÉK előírásaiban meghatározott mennyiségű parkolót kell létesíteni a Kossuth utca temető előtti szakaszán.
7. A temetőben végzendő minden munkát – kivéve a sírgondozást, virágültetést – az üzemeltetőnek előzetesen be kell jelenteni (pl. sírhelynyitás, síremlék, urnasír építése stb.).
8. A temető, valamint a lakó-, oktatási-, egészségügyi-, szociális- és szállásépületek telke közötti védőtávolság 50 m.

**BEÉPÍTÉSRE NEM SZÁNT TERÜLETEK**

**Közlekedési és közműterületek**

**11. §** (1) A **KÖu** és a **KÖk** jelű közlekedési területeket és létesítményeket, valamint a közművek területigényes létesítményeit, az azok számára szükséges építési területet és védő-távolságot a szabályozási terv ábrázolja.

(2) A **KÖu** jelű utak szabályozási vonallal meghatározott területsávjában közlekedési és közműépítmények és műtárgyak helyezhetők el.

(3) A vasút **KÖk** jelű területén vasúti vágányok, valamint közlekedési és közműépítmények és műtárgyak helyezhetők el.

(4) A (2) bekezdés szerinti területsávba eső meglévő épületeken mindennemű építési tevékenység az illetékes közlekedési szakhatóság állásfoglalásának figyelembevételével végezhető, de engedélyezéskor mérlegelendő

* a területsáv kialakulásának várható ideje,
* az épületnek a területsávban elfoglalt helye,
* az épület sajátossága (eszmei és gazdasági értéke).

(5) A közutak tervezési osztályba sorolását, illetve hálózati besorolását az illetékes közútkezelő határozza meg.

(6) A közterületek terepszint alatti felhasználásánál, így a közművezetékek elhelyezésénél, átalakításánál biztosítani kell az út menti fasorok elhelyezhetőségét.

(7) A országos közutak külterületi szakasza, valamint a térszerkezeti jelentőségű külterületi utak mentén, a közút telkén, az utak építése, felújítása esetén – ökológiai és tájképi érdekek érvényesítése céljából –fasor, illetve többszintű kialakítású zöldsáv telepítendő, amennyiben a megfelelő szabályozási szélesség biztosítható.

(8) A megfelelő szabályozási szélesség biztosíthatósága esetén a belterületi utak, utcák mentén, a parkolók területén az „élő utcakép” kialakítása, az ökológiai kiegyenlítő és árnyékhatás növelése, valamint a környező ártalmak elleni védelem hatékonyságának fokozása miatt egységes növényanyagú fasorokat, illetve ahol a közművek miatt fa nem telepíthető, oda cserjesávot, talajtakaró növényeket kell ültetni.

**A közúthálózat területbiztosítást igénylő elemei**

**12. §** (1) **Forgalmi út**

1. 2510. sz. Egercsehi - Mikófalva összekötő út (Széchenyi utca, Rákóczi utca)

A közterület szélessége a szabályozási terv szerint min. 14,0, illetve 16,0 m

(2) **Gyűjtőút**

1. Kossuth L. utca

Szabályozási szélesség a kialakult állapot szerint.

(3) **Lakóutak és vegyes használatú utak**

* tervezett lakóutak közlekedési területének szélessége sz.: 16,0 m
* meglévő utak kialakult állapot szerinti szélessége a terv szerinti helyeken módosítandó.
* vegyes használatú utak a 10,0 m szabályozási szélességnél keskenyebb, önálló járda létesítésére nem alkalmas utak.

(4) **Gyalogutak**

Meglévő gyalogutak szabályozási szélessége a kialakult állapot szerinti

Tervezett gyalogút sz.: min. 6,0 m

(5) **Járművek elhelyezése**

Az építmények rendeltetésszerű használatához szükséges számú és fajtájú gépjárművek elhelyezéséről telken belül kell gondoskodni az OTÉK 42. §-a szerint, kivéve ha a meglévő funkcióhoz tartozó telek mérete, használata a telken belüli parkolást nem teszi lehetővé.

(6) **Vasútvonal**

Eger-Putnok vasútvonal sz.: min. 10,0 m

**Közművek**

**13. §** (1) A település belterületén teljes közművesítést kell biztosítani

a/ a vízellátást ivóvízvezetékkel, a tűzoltóvizet föld feletti tűzcsapokról, illetve   
 tűzivíztárolóból,

b/ a szennyvízelvezetést közcsatornával kell megoldani,

c/ a csapadékvíz-elvezetés közcsatornával, vagy nyílt árokrendszerrel alakítható ki,

d/ a hőellátást fokozatosan földgázvezetékkel kell biztosítani,

e/ a villamosenergia-ellátást föld- vagy légkábellel,

f/ a hírközlés és kábeltelevízió-hálózat légkábel esetén, közös oszlopokon vezetendő.

(2) A település belterületétől távoli beépítésre szánt területen, illetve a beépítésre nem szánt területeken épület építésére építési engedély az érintett szakhatóságok előírásai szerint, illetve hozzájárulásával adható.

(3) A még hiányzó közművezetékek kiépítéséről gondoskodni kell, a rossz állapotú   
vezetékek folyamatos cseréjét meg kell oldani. A már megépült közműhálózatra való mielőbbi rácsatlakozást szorgalmazni kell.

(4) Útrekonstrukció során a közművek szükség szerinti átépítéséről gondoskodni kell.

(5) A közművezetékek és létesítmények elhelyezésénél az OTÉK előírásait, a vonatkozó   
szabványt, továbbá a megfelelő ágazati szabványokat és előírásokat be kell tartani.   
Ahol a védőtávolság nem biztosítható, ott meg kell oldani a közművek védelembe   
helyezését és szabvány alóli felmentést kell kérni.

(6) A közművek hálózati elemei számára szükséges területen belül építmény, növényzet   
telepítése csak az illetékes szakhatóság eseti előírásai szerint és a megvalósítás idejét   
is figyelembe véve történhet.

(7) A létesítmények tűzivíz igényét a tűzvédelmi szabályzat előírásainak megfelelően kell biztosítani. Új létesítmények tervezése esetén alkalmazni kell az Országos Tűzvédelmi Szabályzat előírásait. A vízvezeték keresztmetszetét és a benne uralkodó víznyomást úgy kell meghatározni, hogy a beépíthetőség legnagyobb mértékét kihasználó beépítés esetén (mértékadó tűzszakasz) is biztosítva legyen a tűzivíz.

(8) A község ivóvízellátását biztosító vízvezeték-hálózat védőterületét, védősávját a vonatkozó kormányrendeletben foglaltaknak megfelelően kell kialakítani és fenntartani.

(9) A községben elválasztott rendszerű csatornahálózat építendő ki, azaz a szennyvíz, valamint a felszíni- és csapadékvizek külön hálózaton vezetendők.

(10) A szennyvíz nem szikkasztható, gyűjtése szivárgásmentes zárt tárolóban csak azokon a telkeken engedélyezhető, ahol a közcsatorna még nem épült meg.

(11) A szennyvízhálózat megépítése után a szennyvízkibocsátókat kötelezni kell a szenny-  
vízcsatornára, való rákötésre, a régi szennyvíztározó szakszerű felszámolására. Ha az építési telek előtt közműves szennyvízvezeték van, új épületre használatbavételi engedély csak a közműcsatornára való rákötés után adható.

(12) Új területek beépítése, új utca nyitása esetén közüzemi vízhálózat csak a szennyvíz-csatorna egyidejű megépítésével létesíthető.

(13) A szennyvízcsatornába, illetve a szennyvíztisztító telepre csak – a vonatkozó előírásoknak megfelelő – káros és veszélyes anyagokat nem tartalmazó szennyvizek vezethetők. A szennyvizek előtisztítását a keletkezés helyén kell megoldani.

(14) A csapadékvíz elvezetésére övárkokat kell építeni, a vízrendezési terv szerinti útárkok   
kiépítéséről, a befogadóul szolgáló patakok mederrendezéséről a tulajdonosoknak, illetve  
a kezelőnek gondoskodniuk kell.

(15) A csapadékvíz-elvezető létesítmények építése vízjogi engedélyköteles tevékenység.

(16) Az új lakóterületek tényleges beépítése előtt, vagy azzal egy időben a csapadékvíz-elvezetést a többi közművel együtt ki kell építeni, és a vízrendezését meg kell oldani.

(17) A csapadékvíz-elvezető árkok, átereszek rendszeres karbantartásáról az ingatlanok tulajdonosainak gondoskodniuk kell.

**Zöldterület**

**14. §** (1) A zöldterület a belterület beépítésre nem szánt, jellemzően növényzettel fedett része, amely közhasználatú, rekreációs szerepet is betöltő, díszkertként is funkcionáló köztér.

(2) A **Zk-1** jelű közkertben a dísz - és pihenőkert funkcióhoz tartozó kerti építmények (pl.  
köztéri szobrok, utcabútorok, díszkutak, árnyékolók) helyezhetők el.

(3) A **Zk-2** jelű közkertben, a dísz- és pihenőkertben elhelyezhető építményeken kívül   
a pihenést, szórakozást, játékot, testedzést, a szabadidő eltöltését szolgáló kerti  
építmények (pl. gyermekjátszótér, tornapálya, sétaút, stb.) helyezhető el.

(4) A közkert területének legalább 60%-át növényzettel fedetten kell kialakítani.

(5) Közkert létesítése kertépítészeti kiviteli terv alapján engedélyezhető.

**Erdőterület**

**15. §** (1) Az erdőterületek olyan beépítésre nem szánt területek, amelyek jellemzően az erdő folyamatos fenntartásának céljára szolgálnak, továbbá azok a nem erdő, művelési ágban nyilvántartott területek, amelyek az erdőműveléshez, az erdőhasználathoz, valamint a vadgazdálkodáshoz szükséges építmények, létesítmények elhelyezésére szolgálnak.

(2) Az erdőterületek **Ev** jelű övezetébe a védelmi céllal hasznosítandó meglévő és létesíthető erdőterületek tartoznak.

(3) Az **Ev** jelű védelmi célú erdők övezetében elhelyezhető építmények a máshol és másként nem létesíthető:

1. nyomvonal jellegű építmények és műtárgyak,
2. a kutatást és az ismeretterjesztést szolgáló, épületnek nem minősülő építmények,
3. a honvédelmet és belbiztonságot szolgáló műtárgyak.

(4) Az erdőgazdasági övezetekben minden engedélyköteles építési munka, területhasználat-módosítás csak az erdők védelmével, létesítésével, kezelésével, használatával összefüggő országos hatályú jogszabályok alapján és az erdészeti hatósággal, mint szakhatósággal egyetértésben történhet, de mindenkor figyelemmel az Evt. 10. §-ához kapcsolódó Vhr. 7, 8, 9, 10 szakaszaira.

(5) Az erdőövezetek előírásait az alábbi táblázat tartalmazza:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Övezet  jele | A kialakítható telek területe | Épület elhelyezésére igénybe vehető legkisebb telek  (ha) | | Beépítettség  % | | Szintterületi mutató | Legkisebb zöldfelület (%) | Beültetési kötelezettség  (%) | A megengedett legnagyobb építmény magasság  (m) |
| terepszint | |
| legkisebb  (m2) | területe  (m2) | széles-sége (m) | alatt | felett |
| **Ev** | 1500 | - | - | - | - | - | 98 | 95 | - |

(6) Az erdőövezetekben az építési helyet és azon belül az épület, építmény helyét az Elvi Építési Engedélyben az építési hatóság az erdészeti hatósággal egyetértésben jelöli ki.

(7) Az üzemtervezett erdők fenntartásáról és kezeléséről az érvényes erdészeti üzemterv rendelkezik.

**Mezőgazdasági terület**

**16. §** (1) A mezőgazdasági terület a település beépítésre nem szánt területének a növénytermesztés és az állattenyésztés, továbbá az ezekkel kapcsolatos termékfeldolgozás és tárolás együttesen mezőgazdasági termelés és az ahhoz szükséges építmények elhelyezésére szolgáló része, ahol kivételes esetben a turisztikai célú hasznosítás építményei közül - a szállásépületek kivételével - a kereskedelmi, szolgáltató célt is szolgáló gazdasági épületek is elhelyezhetők.

(2) A turisztikai hasznosítás céljára, szolgáló létesítményekre csak kétlépcsős építési engedélyezési eljárás lefolytatása alapján adható építési engedély. Mezőgazdasági övezetbe tartozó telek csak turisztikai céllal nem hasznosítható, a mezőgazdasági övezetbe tartozó telken önállóan csak turisztikai funkciójú épület nem létesíthető.

(3) A mezőgazdasági övezetekre vonatkozó általános előírások:

1. A mezőgazdasági övezetekben lakás csak a gazdasági tevékenység folytatásához is alkalmas funkciójú tanya (lakóépület + gazdasági épület) részeként helyezhető el. Tanya építése esetén a lakóépület alapterülete az országos érvényű jogszabályoknak megfelelően nem haladhatja meg a megengedett beépítettségnek a felét.
2. Üdülőépület, üdülőegység mezőgazdasági övezetben sem létesíthető, üdülési funkció nem alakítható ki.
3. Az intenzív kertészethez, illetve szántóföldi műveléshez szükséges, ideiglenes elhelyezésű (szükség esetén 24 órán belül elbontható) fóliasátor a mezőgazdasági hasznosítású területeken elhelyezhető.
4. A szabályozási tervben mezőgazdasági övezetbe sorolt, de az ingatlan-nyilvántartásban erdőművelési ágban nyilvántartott, illetve az erdőtörvény hatálya alá tartozó 1500 m2-t meghaladó területnagyságú telek az erdészeti hatóság hozzájárulásától függően a védelmi célú erdőövezetre vonatkozó előírások szerint hasznosítható.
5. Nagy állatlétszámú, üzemi állattartás célját szolgáló épületek és a trágya, valamint egyéb bűzös hulladék kezeléséhez szükséges építmények, területek a belterület határától mért 500 m, a belterületen kívüli egyéb lakott telkek körüli 300 méteres távolságon belül nem helyezhetők el.

(4) A mezőgazdasági terület a szabályozási terven jelölteknek megfelelően az alábbi övezetekre tagolódik:

1. az **Má-á** jelű általános mezőgazdasági övezet, ahol az üzemszerű szántóföldi művelés a jellemző
2. az **Má-t** jelű természet közeli állapotú mezőgazdasági területek övezete, ahol a kímélő gyepgazdálkodás a jellemző
3. az **Mk-b** jelű más területként nem hasznosítható belterületi kertterület

(5) Az **Má-á** jelű övezetben jellemzően elhelyezhető építmények:

* + - a mezőgazdasági termeléshez (növénytermesztés és feldolgozás, állattartás és feldolgozás) szükséges gazdasági célú építmények (pl. állattartó épületek, terménytárolók, szárítók, gépjárműtárolók, gépjavítók, trágyatárolók)
    - a mezőgazdasági termelés miatt indokolt „kintlakáshoz” szükséges lakóépület (tanya)

(6) Az **Má-t** jelű övezetben elhelyezhető építmények:

* + - a mezőgazdasági termeléshez (növénytermesztés és feldolgozás, állattartás és feldolgozás) szükséges gazdasági célú építmények (pl. állattartó épületek, terménytárolók, szárítók, trágyatárolók)

(7) Az **Mk-b** jelű övezetben építmény nem helyezhető el.

(8) A mezőgazdasági övezetek előírásait az alábbi táblázat tartalmazza:

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Az övezet | | | A telek | | | | | | | | | | **Az épület** | |
| Sajátos területhasználat | Övezeti jel | A beépítés jellemző módja | A kialakítható új telek mérete  (m2) | | Épület elhelyezésére igénybe vehető telek legkisebb | | | | A megengedett legnagyobb beépítettség terepszint\* | | | | Megengedett legnagyobb építmény-magassága \*  (m) | |
| területe  (m2) | | szélessége  (m) | | felett  (%) | | alatt  (%) | |
| legkisebb | legnagyobb | gazdasági épület | lakó- + gazdasági épület (tanya) | gazdasági épület | lakó- + gazdasági épület (tanya) | gazdasági épület | lakó- + gazdasági épület (tanya) | gazdasági .épület | lakó- + gazdasági épület (tanya) | gazdasági épület | lakó- + gazdasági épület (tanya) |
| Általános  övezet | **Má-á** | SZ | 5.000 | - | 200.000 | 500.000 | 50 | 50 | 0,2 | 0,1 | - | - | 5,5 | 4,5+5,5  lakó- + gazd.  ép. |
| Természeti területek övezete | **Má-t** | SZ | 10.000 | - | 1.000.000 | - | 50 | - | 0,03 | - | - | - | 5,5 | - |
| Belterületi kertterület | **Mk-b** | SZ | 800 | - | - | - | - | - | - | - | - | - | - | - |

\* Technológiai igény esetén Elvi Építési Engedély alapján az építéshatóság magasabbat is engedhet

## Vízgazdálkodási terület

**17. §** (1) A vízgazdálkodással kapcsolatos területek az alábbiak:

1. a patakok, árkok, tavak medrei,
2. a vízmedrek mentén a meghatározott szélességű parti sávok,

(2) A vízgazdálkodási területek a **V** jelű vízmedrek övezetébe tartoznak.

(3) A területen építményeket elhelyezni, építési engedély köteles építmények esetén csak építési engedéllyel, illetve a vízgazdálkodási szempontok figyelembevételével – külön jogszabályban foglaltak szerint – lehet.

(4) A vízgazdálkodási övezetekben a karbantartási munkálatok elvégezhetősége érdekében:

* 1. a patakok partja mentén 6,0 m-es
  2. az árkok partja mentén 3,0 m-es parti sávot

szabadon kell hagyni, ott állandó építmény, épület nem helyezhető el.

(5) A tavak partján a természet- és a vízvédelem érdekében (ökoháló – természetközeli állapotú álló víz) új építés nem megengedett, kivéve ha az új építmény a víz használatától el nem választható és ennek létesítéséhez a természetvédelmi- és vízügyi hatóság vízjogi létesítési engedélyben hozzájárul.

(6) A területen jelentős földmunkát végezni, művelési ágat változtatni a vonatkozó rendelkezések előírásainak megfelelően, valamint az alábbiak figyelembevételével csak úgy szabad, hogy a beavatkozás:

1. a biztonságos felszíni vízelvezetést ne veszélyeztesse, illetve szolgálja,
2. segítse elő a csapadékvizek tárolását, a vízhiányos időszakra való visszatartását,
3. biztosítsa a meglévő élőhelyek védelmét és újak kialakulását.

**Az állattartás általános szabályai**

**18.§** (1) A település igazgatási területén az állattartás rendjére vonatkozó előírásokról (tartható állatfélék, belterületi maximum állatlétszám, állattartás kötelező technológiája, közegészségügyi és környezetvédelmi követelmények, az állattartó és más épületek közötti távolságok, stb.) a Helyi Állattartási Rendelet rendelkezik.

(2) Az állattartás célját szolgáló épületek, építmények elhelyezése csak építési hatósági engedéllyel történhet.

(3) A haszonállattartás jellegétől függő építési előírások a következők:

1. nagy létszámú árutermelő állattartás gazdasági épületeinek létesítése csak az állategészségügyi normák által meghatározott módon, a Gmá jelű övezetben, vagy az Má övezetek övezeti előírásai szerint engedélyezhető. A belterületen, a belterület, valamint minden védendő terület-felhasználású telek határa körüli min. 1000 méteres területsávon belül új nagy létszámú állattartásnak minősülő tevékenység nem folytatható, a tevékenységhez szükséges épület/építmény nem létesíthető.
2. nagy létszámú állattartásnál kisebb az állattartási rendelet szerint belterületen is tartható létszámnál nagyobb kapacitású állattartás céljára állattartó épület létesítése vagy külterületi tanyagazdaságban, a köz- és állategészségügyi előírások betartása mellett, az állattartó gazdasági épületek létesítésére kijelölt építési helyen enge-délyezhető.

**Örökségvédelem**

**19. §** (1) A Mikófalva község területén lévő műemlék épületet és a műemléki környezet határát a szabályozási terv tünteti fel.

(2) A település műemlék épületei

* Göböly-ház, kisnemesi lakóház és kovácsműhely, Kossuth u. 21. 263 hrsz.

(3) Műemléki környezet a /2/ bekezdés szerinti épületeket övező, a terven ábrázolt határvonalon belüli terület.

(4) A (1)-(3) bekezdésben foglaltakkal kapcsolatban a műemlékvédelemre vonatkozó   
 törvény rendelkezéseit kell betartani.

(5) A régi falurész településszerkezetének megőrzése érdekében a terv szerinti szabályozási vonalakat meg kell tartani.

(6) Helyi védelemre javasolt épületek és emlékek:

* Római katolikus templom Kossuth u. 26 132 hrsz.
* Kálvária Kálváriadomb 491/2 hrsz.
* kereszt Rákóczi u. - Lipót u. sarok 491/2 hrsz.
* kereszt Széchenyi u. 3 hrsz.
* lakóház Akácfa u. 10. 84 hrsz.
* lakóház Kertész u. 4. 233 hrsz.
* lakóház (szövöde) Kossuth u. 25. 260 hrsz.
* lakóház (táncház) Rákóczi u. 5. 493 hrsz.
* lakóház (falusi vendégfogadó) Széchenyi u. 9. 47/2 hrsz.
* régi iskola épülete Lipót u. 1. 471 hrsz.
* volt vasútállomás Rákóczi u. 34. 389 hrsz.
* *lakóház Kossuth u. 9. 280 hrsz.*

(7) Mikófalva község régészeti érintettségű területeit a szabályozási terv tünteti fel. A jelölt területeken mindenféle jelentősebb földmunkát igénylő beruházás csak régészeti konzultáció után tervezhető (pl. épület, út építése, közművek fektetése, árokásás).

**Táj- és természetvédelem**

**20. §** (1) A település országos jelentőségű „ex lege” védett természeti értékei a terven jelölt, illetve nyilvántartott források.

(2) Az országos ökológiai hálózat területeként jelölt területek az Országos Területrendezési Tervvel összhangban a természetvédelmi hatóság jóváhagyásával hasznosíthatóak.

(3) A természetközeli állapotú területeken (természeti terület) - az ember által csekély mértékben befolyásolt élőhelyek, tájrészletek – a területhasználat módosítása, az építéssel összefüggő tevékenységek csak a természet védelméről szóló törvény előírásai szerint, a Bükki Nemzeti Park Igazgatósága, mint természetvédelmi szakhatóság hozzá-járulásával végezhető.

(4) A település egyedi tájértékei az országosan védett források és a természeti területen lévő, helyi védelem alatt álló „kövült fák”.

*(5) Helyi természeti védelemre javasolt erdő a 089/2, 091, 092 hrsz-ok.*

(6) Területet felhasználni csak úgy szabad, hogy a területhasználat az életközösségek természetes folyamatait és viszonyait, a biológiai sokféleséget ne károsítsa, illetve a természeti értékeket ne veszélyeztesse.

(7)A terület-felhasználás során biztosítani kell a védett növények és állatok élőhelyeit, az élőhelyek kapcsolatát, az ökológiai folyosók megmaradását.

(8) A felszíni vizek mederrendezésénél a természetes vízparti vegetáció, a természetes élőhelyek védelmét a kivitelezés és a végleges terület-felhasználás során egyaránt biztosítani kell. A mederrendezés csak tájrehabilitációs terv alapján, azzal megalapozott vízjogi engedély szerint történhet.

(9) A meglévő fásított közterületek, fasorok, az intézmények és magánkertek településképi szempontból értékes faegyedei, valamint az utcaképet meghatározó településképi jelentőségű gyepes zöldsávok és zöldfelületek védendő zöldfelületi elemek, amelyeket érintő rendezés, változtatás csak építéshatósági engedély alapján történhet.

(10) A területen, az erdőállományon kívüli egyedi fát (kivéve a gyümölcsfákat) kivágni csak rendkívül indokolt esetben, a jegyző előzetes engedélyével szabad.

(11) Az építés során a meglévő, fák esetén a 10 cm törzsátmérőt meghaladó fás növényzet megóvásáról gondoskodni kell.

(12) A területen a megsemmisített, (kivágott) vagy elpusztult fa visszapótlásáról jelen rendelet előírásainak figyelembevételével annak, aki a növényzetet megsemmisítette, illetve ha annak személye nem ismert, akkor az ingatlan tulajdonosának kell gondoskodnia. A visszapótlásra szánt növényállomány fajtáját, a telepítés helyét és idejét a hatályos jogszabályok alapján, az építésügyi hatóság határozza meg.   
A visszapótlásra szánt növényzetet lehetőség szerint az eredeti helyen vagy annak közvetlen környezetében kell telepíteni.

(13) A pótlandó növényzetállomány nagysága engedély alapján kivágott, vagy természetes módon elpusztul fapótlás esetén annak törzsátmérőjének egyenértéke, engedély nélkül kivágott, elpusztított növényzet esetén a törzsátmérő egyenérték kétszerese, amit faiskolai előnevelt, legalább 5 cm törzsátmérőjű faegyedekkel kell pótolni.   
A visszapótlásra kijelölhető telepítési hely későbbi meghatározása esetén a kötelezően visszapótlandó fás növényállomány értékét mértékadó beszerzési áron a település zöldfelületeinek létesítésére, fenntartására elkülönített költségvetési keretbe be kell fizetni.

(14) A zavaró mértékű légszennyező-, zajterhelő környezeti hatások ellen, zavaró látványok takarására, illetve értékes élőhelyek összekapcsolására – megfelelő hely, rendelkezésre állása esetén – többszintes telepítésű védőzöldsáv, „biofal” létesítése rendelhető el.

(15) A területen erősen allergizáló növényfajták nem telepíthetőek.

## 

**KÖRNYEZETVÉDELEM**

**Föld- és talajvédelem**

**21. §** (1) Az építési munkák során a termőföld védelméről, a talaj felső, humuszos termőrétegénekösszegyűjtéséről, megfelelő kezeléséről és a jogszabályban előírt újrahasznosításáról az építtető köteles gondoskodni.

(2) Fertőzött, szennyezett talajú területet felhasználni csak a jogszabályban előírt kármentesítést követően szabad.

(3) Építési munkát csak úgy lehet végezni, építményt csak úgy lehet használni, hogy a keletkező szennyező anyagok ne kerülhessenek a talajba. A talaj szennyezésével járó környezetkárosítás egyéb jogszabályban meghatározott büntetőeljárást von maga után.

(4) A földmozgatással járó munkavégzések során:

* A felső humuszos réteget külön kell letermelni és deponálni.
* A földmozgatás, majd a végleges elhelyezés során a külön tárolt humuszos szintet a kiporzás ellen védeni kell (takarással, füvesítéssel, nedvesítéssel).
* Az építési tevékenység befejezésekor a humuszos feltalajt helyben kell legfelső rétegként elteríteni.
* A feleslegben maradó humuszos feltalajt a területről elszállítani csak a talajvédelmi hatóság nyilatkozata alapján szabad.

(5) Termőföldet érintő tereprendezéshez a talajvédelmi hatóság engedélye szükséges.   
A mezőgazdasági területek területfeltöltéssel járó tereprendezéséhez csak bevizsgált, nem talajidegen anyag használható. Az ± 1,0 m-t meghaladó terepszint-változással járó tereprendezéshez, földmunkához az építéshatóság engedélye is szükséges. A talaj-védelem érdekében a talajvédelmi szakhatóság állásfoglalásával összhangban az építésügyi hatóság talajvédő növényzet (védőzöld, erdő, fásított zöldsáv, beültetési kötelezettség) létesítésére és fenntartására kötelezheti a telkek tulajdonosait.

(6) A telkek terepfelszíne kizárólag oly módon alakítható, hogy a talaj erózióvédelme,   
a rézsűk állékonysága és a felszíni vizek elvezetése a telek területén belül biztosítható legyen.

(7) A 1,5 m-nél magasabb támfal csak a látványvédelem biztosítása (a kedvezőtlen látvány takarása) mellett létesíthető, kivéve ott, ahol azt a terepadottságok, vagy védelmi szempontok ettől eltérő megoldást tesznek szükségessé.

(8) A területen közvetlen talajszennyezést okozó gazdasági tevékenység nem végezhető.

(9) A vízmedrek feliszapolódását, kedvezőtlen változását okozó, a vízmedrek természetes állapotát vagy funkcionális működését befolyásoló területhasználat, építési tevékenység nem folytatható.

**Levegőtisztaság-védelem**

**22. §** (1) A légszennyezettségi agglomerációk és zónák kijelöléséről szóló rendelet meghatározása szerint Mikófalva a 10. számú légszennyezettségi zónába tartozik.

(2) A levegő tisztaságának védelme érdekében semmilyen, a hatályos határértéket meghaladó szennyezéssel járó

1. tevékenységet folytatni
2. új építményt elhelyezni, illetve meglévő rendeltetési módot megváltoztatni nem szabad.

(3) A területen zavaró környezeti hatású bűzzel járó területhasználat nem folytatható. Meglévő létesítmény tevékenysége korlátozható, vagy betiltható, amennyiben a közegészségügyi hatóság az onnan származó bűzt a lakosság számára zavarónak minősíti.

(4) A területen olyan anyagot, amely légmozgás révén levegőbe kerülhet, diffúz légszennyezést okozhat, csak takartan (megfelelően lefedve, elzárva) szabad tárolni, illetve szállítani (mozgatni).

A zavaró mértékű légszennyező környezeti emisszióval járó, szagos-bűzös létesítmények körül a közegészségügyi-, a környezetvédelmi- és az építési hatóság előírásai szerint a szennyező építménytől meghatározott védőtávolságot kell kijelölni.   
A védőtávolságon belüli védőterületen huzamosabb emberi tartózkodásra alkalmas, vagy élelmiszer- és gyógyszergyártással, tárolással összefüggő új létesítmény nem helyezhető el. A zavaró környezeti hatások mérséklését eredményező technológiai változtatások esetén, vagy környezeti hatáselemzést tartalmazó szakértői anyagokra alapozva a védőtávolságok mértéke a szakhatóságok és az építéshatóság hozzájárulásával módosulhat.

(5) Nyílt téri égetés csak a vonatkozó önkormányzati rendeletben szabályozott módon folyhat.

**Felszíni- és felszín alatti vizek védelme**

**23. §** (1)A terület a felszíni szennyeződésekkel szembeni érzékenység szerinti besorolást tartalmazó jogszabály alapján „érzékeny” besorolású. A vízfolyások, a felszíni, illetve felszín alatti vizek védelme érdekében, a vizek szennyeződését, illetve a vízmedrek nem kívánatos feltöltődését, vagy lefedését eredményező építési munka a területen nem folytatható.

(2) A felszíni vízelvezető rendszert a beépítésre szánt területeken a közhasználatú terület kialakításának részeként, a beépítésre nem szánt területeken az azokat feltáró úthálózat részeként, a talajvédelmi előírásoknak megfelelően kell megvalósítani.

(3) A vonatkozó jogszabályi előírások értelmében a befogadóba a csapadékvíz csak tisztán vagy a vízjogi engedélyben előírt minőségben kerülhet. A szennyeződésmentes csapadékvíz a létesítmények zöldfelületein elszivárogtatható, vagy közvetlenül a befogadóba vezethető.

(4) A szennyvízközművek által nem ellátott területeken a közműhálózat kiépítéséig a közműpótló használata megengedett és kötelező.

(5) A területen közműpótló berendezés csak az illetékes szakhatóságok által meghatározott időre, a csatornahálózat kiépítéséig, illetve a hálózatra rákötés megvalósíthatóságáig alakítható ki. Az új beépítésre szánt területek csak a szennyvízcsatorna-hálózat teljes körű kiépítése mellett hasznosíthatók. Kiépített szennyvízhálózat esetén építés csak a létesítmények szennyvízbekötésével engedélyezhető.

(6) Szennyvíz a közcsatorna hálózatba csak az országos jogszabályokban előírt minőségben vezethető. Az előírt minőségtől eltérő szennyvizeket a közcsatornába vezetés előtt a keletkezés helyén (a létesítmény telkén) elő kell tisztítani. Szennyvíz az előírásos tisztítás nélkül a természetes vizekbe nem vezethető. Tisztítatlan szennyvíz szabadtérben csak a tisztítómű területén az egyéb előírások betartásával tározható.

(7) A területen a tisztított és a tisztítatlan szennyvíz szikkasztása egyaránt tilos.

(8) A természetes vizek védelme érdekében folyamatosan biztosítani kell az ökológiai egyensúly környezeti feltételeit.

(9) A felszíni vizek elvezetésének módját - legalább az együttesen kezelendő területekre kiterjedően - a terep rendezésére, a felszíni és szivárgó rendszer kialakítására, valamint a növénytelepítésre vonatkozó tervek alapján kell meghatározni.

(10) Terepszint alatti építmények, építményrészek elhelyezésével a felszín alatti vizek mozgása nem akadályozható, illetve a kialakult természetes viszonyok károsan nem befolyásolhatók. A felszín alatti vizekkel érintkező térszín alatti építés környezetvédelmi érdekből kerülendő.

## Egyéb környezetvédelmi követelmények

##### Zaj- és rezgés elleni védelem

**24. §** (1) Bármely zajt kibocsátó vagy rezgést okozó funkció, területhasználat csak abban az esetben megengedett, ha az általa okozott üzemi eredetű környezeti zaj, illetve rezgésterhelés mértéke a hatályos jogszabályban az adott területhasználatú területre, az adott létesítmények körére megállapított határértékeket nem haladja meg.

(2) A közlekedési eredetű zaj- és rezgésterhelés ellen védendő laza beépítésű lakóterületek és vegyes területek megengedett zajterhelési határértékei a vonatkozó jogszabály szerint átmenő forgalom nélküli kiszolgáló út mellett 55/45 dB nappal/éjjel értékek, az országos közutak belterületi szakasza mellett 60/50 dB nappal/éjjel értékek, ahol kialakult beépítés, az igazodás elve szerint előkert esetén a környezetvédelmi hatóság az 5 dB-lel magasabb határértékek (65/55 dB nappal/éjjel) alkalmazását engedélyezheti. A védendő lakóhelyiségekben a beltéri határértékeknek teljesülnie kell.

(3) Az üzemi eredetű zaj- és rezgésterhelés ellen védendő laza beépítésű falusias lakóterületek és vegyes területek megengedett zajterhelési határértékei a vonatkozó jogszabály szerint 50/40 dB nappal/éjjel értékek.

##### Hulladékgazdálkodás, hulladékártalmatlanítás

(4) A területen keletkező kommunális hulladékot és azzal együtt kezelhető termelési hulladékot a szervezett hulladékgyűjtés és szállítás keretei között kell ártalmatlanítani. Azokon a területeken, amelyek a szervezett szemétszállításba nincsenek bekapcsolva, ott a hulladék környezetkímélő ártalmatlanításáról a tulajdonos köteles gondoskodni, engedélyezett szilárd hulladéklerakóba.

(5) Ahol a szelektív hulladékgyűjtés feltételei biztosítottak, a háztartásokban és intézményekben keletkező hulladék szelektív gyűjtéséről, illetve tároló edényzetbe helyezéséről a helyi rendelkezéseknek megfelelően kell gondoskodni. A szelektíven gyűjtött lakossági hulladékot a település területén kialakított hulladékgyűjtő szigeteken lévő szelektív hulladékgyűjtő tárolókban lehet elhelyezni.

(6) Az ellenőrzött összetételű és minőségű építési (inert) törmelék csak a környezetvédelmi engedéllyel rendelkező, inert hulladék befogadására is engedélyezett hulladéklerakón helyezhető el.

(7) A veszélyes hulladékok gyűjtéséről, biztonságos átmeneti tárolásáról, elszállíttatásáról, illetőleg ártalmatlanításáról a hulladéktermelőnek a vonatkozó jogszabályok szerint kell gondoskodnia.

(8) A háztartásokban keletkező különleges kezelést igénylő hulladékok gyűjtése a településben, az e célra létesülő lakossági hulladékudvar területén történhet.

(9)A zöldfelületeken keletkező zöldhulladékot külön jogszabályban foglaltak szerint kell ártalmatlanítani. A zöldhulladékot a komposztálhatóság érdekében az egyéb hulladéktól elkülönítetten kell gyűjteni és tárolni, a hulladékot az újrahasznosíthatóságnak megfelelően kell kezelni. Zöldhulladékot elégetni csak abban az esetben lehet, ha olyan kártevők támadták meg, melyeket csak így lehet megsemmisíteni. A zöldhulladék, illetve avar égetéséről helyi rendelet rendelkezik

(10) A területen érintett minden telektulajdonosnak gondoskodni kell arról, hogy a tulajdonán rendezetlen, engedély nélküli, illegális hulladéklerakás ne történjen. A magánterületen lévő engedély nélkül (illegálisan) lerakott hulladékok környezeti ártalom nélküli felszámolásáról (elszállítás) és az igénybe vett terület rendeltetés szerinti állapotnak megfelelő rendezéséről a tulajdonosnak kell gondoskodni. (A közterületen lévő illegális hulladéklerakás felszámolásáról és az igénybe vett terület rendezéséről az önkormányzat gondoskodik.)

**Védőterületek, védőtávolságok**

**25. §** (1) Légszennyező források és létesítmények védőtávolsága, védőterülete

* 1. a nagy állatlétszámú, üzemi állattartás célját szolgáló új üzemi terület (termelés alól kivett), azok épületei és a trágyatárolói, valamint egyéb bűzös hulladék kezeléséhez szükséges építményei a belterület határától mért legalább 1000 m-es távolságon belül nem helyezhetők el,
  2. a meglévő nagy létszámú állattartó telepen az állattartással összefüggő új építés esetén véderdő telepítése nélkül a védőtávolság 500 m.

(2) Természetközeli állapotú felszíni vizek part menti védőtávolsága, védőövezete:

* + - 1. A természetközeli állapotú vízfolyások mindkét partján, külterületen, a telekhatártól mért 50-50 m széles természet- és vízvédelmi érdekű védőövezet
      2. A vízfolyások partján, a partéltől mért 6,0 m fenntartósáv, melynek hasznosítása   
         a vonatkozó kormányrendeletben foglaltaknak megfelelően történhet.

(3) Közlekedési nyomvonalak és létesítmények védőtávolsága, védőterülete:

* + a közutak külterületi szakasza mentén az út tengelyétől mért 50-50 m, ahol építmény elhelyezéséhez az út kezelőjének hozzájárulása szükséges.
  + a vasútvonal szélső sínpályájának tengelyétől mért 50-50 m széles védőterület, ahol korlátozott az építés.

(4) Közművek védőtávolsága, védőterülete

* + a közművezetékek és létesítmények elhelyezésénél az OTÉK előírásait és   
    a vonatkozó ágazati szabályokat és előírásokat be kell tartani.
  + ahol a védőtávolság a kialakult állapot miatt nem biztosítható, ott meg kell oldani a közművek védelembe helyezését, és szabvány alóli felmentését kell kérni.

**SAJÁTOS JOGINTÉZMÉNYEK**

**26. §** (1) Mikófalva Község Önkormányzatát elővásárlási jog illeti meg

- sportpálya és zöldterület bővítése, kialakítása céljából a 470/4 - 470/8 hrsz-ú ingatlanokra

- gazdasági terület fejlesztése céljából a 031/1-031/17 helyrajzi számú ingatlanokra

- a temető bővítése céljából a 153-156, 165, 170-173 és 176 hrsz-ú telkekre,

- telekalakítás céljából a 185-202, 206, 207, 368 és 372 hrsz-ú ingatlanokra vonatkozóan.

(2) A szabályozási terven jelölt új utak létesítése, egyes meglévő utak bővítése, szabályozása érdekében az építésügyi hatóság a teleknek a közút céljára szükséges részét Mikófalva Község Önkormányzata javára igénybe veheti és lejegyezheti.

**ZÁRÓ RENDELKEZÉSEK**

**27. §** (1) Ez a rendelet 2005. december 1-jén lép hatályba.

(2) Kihirdetéséről, a helyben szokásos módon, a jegyző gondoskodik.

(3) Jelen helyi építési szabályzat és szabályozási terv jóváhagyásával egyidejűleg az 1/1988. számú Tanácsrendelettel jóváhagyott Mikófalva Általános Rendezési Terve hatályát veszti.

**Mikófalva, 2005. október**

***Kovács Flórián Pozsik Péter***

**polgármester aljegyző**

Kihirdetve:

**MELLÉKLET**

Az OTÉK 111. § (2) bekezdésére hivatkozva a Helyi építési szabályzatban megengedett határértékek:

1. Az oldalkert szélessége a kialakult telekszélesség miatt a 7.§ (6) bekezdés b) pontja szerint a 12 m-nél keskenyebb telek esetében 3 m-ig, a 12 és 16 m közötti telekszélesség esetén 4,5 m-ig csökkenthető.

2. A 7. § (6) bekezdés c) pontja szerint a 25 m-nél rövidebb kialakult állapotú telkek esetében az épület a hátsó telekhatárig nyúlhat (nincs hátsókert).

3. A 7. § (7) bekezdés c) és d) pontok a 300, illetve 400 m2-nél kisebb telkek esetében legfeljebb 40%-os beépítettséget engednek, a kialakult telekméretekre, a jelenlegi beépítettségre hivatkozva.